അനൂപ് മേനോൻ

മലയാളചലച്ചിത്ര അഭിനേതാവും, തിരക്കഥാകൃത്തും സംവിധായകനുമാണ് **അനൂപ് മേനോൻ** (ജനനം : 03 ഓഗസ്റ്റ് 1977) ചലച്ചിത്രങ്ങളിൽ സജീവമാകുന്നതിനു മുൻപ് ടെലിവിഷനിൽ അഭിനയിച്ചിരുന്നു. 75 ലധികം സിനിമകളിൽ അഭിനയിച്ചിട്ടുണ്ട്. 2008-ൽ തിരക്കഥ എന്ന  ചിത്രത്തിലെ സാങ്കൽപ്പിക ചലച്ചിത്രതാരം അജയചന്ദ്രന്റെ വേഷത്തിന് മികച്ച രണ്ടാമത്തെ നടനുള്ള കേരള സർക്കാരിന്റെ പുരസ്കാരവും, 2009-ലെ ഫിലിംഫെയർ അവാർഡും അനൂപ് നേടി. പകൽ നക്ഷത്രങ്ങൾ (2008), കോക്ക്ടെയിൽ (2010), ബ്യൂട്ടിഫുൾ (2011), ട്രിവാൻഡ്രം ലോഡ്ജ് (2012), ഹോട്ടൽ കാലിഫോർണിയ (2013) തുടങ്ങിയ ചിത്രങ്ങൾക്ക് തിരക്കഥയും സംഭാഷണവും രചിച്ചു. 2021-ൽ *കിംഗ് ഫിഷ്* എന്ന മലയാള ചിത്രത്തിലൂടെ അദ്ദേഹം സംവിധായകനായി. 2022-ൽ പുറത്തിറങ്ങിയ പത്മ എന്ന ചിത്രവും അദ്ദേഹം സംവിധാനം ചെയ്തു.

## ജീവിതരേഖ
1977 ഓഗസ്റ്റ് മൂന്നിന് ഗംഗാധരൻ നായരുടേയും ഇന്ദിര മേനോൻ്റെയും മകനായി കോഴിക്കോട്ട് ജനിച്ചു. പഠിച്ചതും വളർന്നതുമെല്ലാം തിരുവനന്തപുരത്താണ്. തിരുവനന്തപുരം ക്രൈസ്റ്റ് നഗർ സ്കൂളിൽ പ്രാഥമിക വിദ്യാഭ്യാസവും തിരുവനന്തപുരം ലോ കോളേജിൽ നിയമപഠനവും പൂർത്തിയാക്കി. തിരുവനന്തപുരം ഗവൺമെന്റ് ലോ കോളേജിൽ നിന്ന് നിയമ ബിരുദം നേടിയ അദ്ദേഹം (1994-99), കേരള സർവ്വകലാശാലയിലെ ഒന്നാം റാങ്ക് ജേതാവായിരുന്നു. തുടർന്ന് ദുബായിൽ നിയമ വിദ്യാലയത്തിൽ അദ്ധ്യാപകനായി നിയമിതനായി. 

## വ്യക്തിജീവിതം
2014 ഡിസംബർ 27 ന് മേനോൻ ഷേമ അലക്സാണ്ടറെ വിവാഹം കഴിച്ചു. ഷേമയുടെ രണ്ടാം വിവാഹമായിരുന്നു ഇത്. ആദ്യ ഭർത്താവ് 2006 ൽ ഹൃദയാഘാതം മൂലം മരിച്ചു. 2002 ൽ അവർക്ക് ഒരു മകൾ ജനിച്ചു. നടി ശ്വേത മേനോൻ അദ്ദേഹത്തിന്റെ കസിൻ ആണ്.

## കരിയർ
ആദ്യകാലത്ത് സൂര്യാ ടി.വി., കൈരളി എന്നിവയിൽ പ്രഭാതപരിപാടികളുടെ അവതാരകനായി ജോലി ചെയ്തു. തുടർന്ന് ശ്യാമപ്രസാദിന്റെ ശമനതാളം എന്ന സീരിയലിൽ അഭിനയിച്ചു. കാട്ടുചെമ്പകം എന്ന ചിത്രത്തിലാണ് ആദ്യമായി അഭിനയിക്കുന്നത്. പകൽ നക്ഷത്രങ്ങൾ, കോക്ക്ടെയിൽ, ബ്യൂട്ടിഫുൾ എന്നിവയുടെ തിരക്കഥ തയ്യാറാക്കിയിട്ടുണ്ട്.

ടെലിവിഷൻ പരമ്പരകളിൽകൂടി ആയിരുന്നു മേനോൻ അഭിനയത്തിൽ തുടക്കം കുറിച്ചത്. ഏഷ്യാനെറ്റ് എന്ന ആദ്യ മലയാള സ്വകാര്യ ചാനലിന്റെ *സ്വപ്നം* കൂടാതെ *മേഘം* എന്നി പരമ്പരകളിൽ അവതരിപ്പിച്ച കഥാപാത്രങ്ങളിൽകൂടിയാണ്  മേനോൻ കൂടുതൽ ശ്രദ്ധ നേടിയത്. പിന്നീട് 2008-ഇൽ പ്രദർശിപ്പിച്ച പകൽ നക്ഷത്രങ്ങൾ എന്ന ചലച്ചിത്രത്തിന്റെ തിരക്കഥാകൃത്തായി അരങ്ങേറ്റം കുറിച്ചു. 2008-ൽ രഞ്ജിത്ത് സംവിധാനം നിർവഹിച്ച *തിരക്കഥ* എന്ന ചിത്രത്തിൽ മുഖ്യ കഥാപാത്രമായി വേഷമിട്ടു. *അജയ ചന്ദ്രൻ* എന്ന ഒരു ചലച്ചിത്ര താരത്തിന്റെ ജീവിതത്തിലെ പല ഘടകങ്ങളാണ് മേനോൻ അവതരിപ്പിച്ചത്.പിന്നീട്, പല ചലച്ചിത്രങ്ങളിൽക്കൂടിയും മേനോൻ ഏറെ ശ്രദ്ധേയനായി.

ബ്യൂട്ടിഫുൾ, ട്രിവാൻഡ്രം ലോഡ്ജ് എന്നിവയുൾപ്പെടെ 12-ഓളം സിനിമകളുടെ കഥാകൃത്ത് അനൂപ് മേനോനാണ്. 15 ഓളം സിനിമകൾക്ക് തിരക്കഥ എഴുതിയ അനൂപ് മേനോൻ 2020-ൽ കിംഗ്ഫിഷ് എന്ന സിനിമ സംവിധാനം ചെയ്ത് കൊണ്ട് സംവിധാന രംഗത്തും ചുവടുറപ്പിച്ചു.
ഇതുവരെ മലയാളത്തിൽ 70 സിനിമകളിലഭിനയിച്ച അനൂപ് മേനോൻ 2011-ൽ റിലീസായ ബ്യൂട്ടിഫുൾ എന്ന സിനിമയിലൂടെ ഗാനരചന രംഗത്തും സജീവമായി. ഇതുവരെ ഏഴു സിനിമകൾക്ക് വേണ്ടി പാട്ടെഴുതി.

** സംവിധാനം **
* പത്മ 2022
* കിംഗ്ഫിഷ് 2020

** കഥ, തിരക്കഥ **
* പകൽ നക്ഷത്രങ്ങൾ 2008
* ബ്യൂട്ടിഫുൾ 2011
* ട്രിവാൻഡ്രം ലോഡ്ജ് 2012
* അർധനാരീശ്വരൻ 2012
* ഡേവിഡ് & ഗോലിയാത്ത് 2013
* ഡി-കമ്പനി 2013
* ആംഗ്രി ബേബീസ് ഇൻ ലവ് 2014
* ദി ഡോൾഫിൻസ് 2014
* എൻ്റെ മെഴുതിരി അത്താഴങ്ങൾ 2018
* മദ്രാസ് ലോഡ്ജ് 2018
* കിംഗ്ഫിഷ് 2020
* പത്മ 2021

** സംഭാഷണം **
* പത്മ 2021
* കിംഗ്ഫിഷ് 2020
* എൻ്റെ മെഴുതിരി അത്താഴങ്ങൾ 2018
* മദ്രാസ് ലോഡ്ജ് 2018
* ഡേവിഡ് & ഗോലിയാത്ത് 2013
* ഹോട്ടൽ കാലിഫോർണിയ 2012
* ട്രിവാൻഡ്രം ലോഡ്ജ് 2012
* ബ്യൂട്ടിഫുൾ 2011

** ഗാനരചന **

* * ബ്യൂട്ടിഫുൾ 2011 *
* മഴനീർത്തുള്ളികൾ...
* നിൻ വിരൽത്തുമ്പിൽ...
* രാപ്പൂവിനും നിൻ നാണം...
* മൂവന്തിയായ് അകലെ

* * നമുക്ക് പാർക്കാൻ 2012 *
* വനമുല്ലയിൽ വെയിലണഞ്ഞു...
* കൺമണി നിന്നെ കാണാൻ...
* കണ്ണാടിക്കള്ളങ്ങൾ....

* * ഡേവിഡ് & ഗോലിയാത്ത് 2013 *
* നീ ആരോ നെഞ്ചോരം...

* * ഹോട്ടൽ കാലിഫോർണിയ *
* മഞ്ഞുതിരും രാവിനുള്ളിൽ....

* * ആംഗ്രി ബേബീസ് ഇൻ ലവ് 2014 *
* മായാതീരം...

* * ദി ഡോൾഫിൻസ് 2014 *
* എന്നോമലെ നിൻ കണ്ണിലെ...

* * ഷി ടാക്സി 2015 *
* വേഴാമ്പൽ മിഴികളിൽ...

* * കിംഗ്ഫിഷ് 2020 *
* എൻ രാമഴയിൽ...

## അഭിനയിച്ച ചിത്രങ്ങൾ

## പുരസ്കാരങ്ങൾ
;കേരളസംസ്ഥാന ചലച്ചിത്രപുരസ്കാരം
* 2008 - മികച്ച രണ്ടാമത്തെ നടൻ - തിരക്കഥ
* 2014 - മികച്ച രണ്ടാമത്തെ നടൻ - 1983, വിക്രമാദിത്യൻ
;ഫിലിംഫെയർ അവാർഡ്സ് സൗത്ത്
* 2008 - മികച്ച സഹനടൻ

## അവലംബം


വർഗ്ഗം:1977-ൽ ജനിച്ചവർ
വർഗ്ഗം:ഓഗസ്റ്റ് 3-ന് ജനിച്ചവർ
വർഗ്ഗം:മികച്ച രണ്ടാമത്തെ നടനുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ
വർഗ്ഗം:മലയാളചലച്ചിത്രനടന്മാർ
വർഗ്ഗം:മലയാളചലച്ചിത്രതിരക്കഥാകൃത്തുക്കൾ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ
വർഗ്ഗം:കോഴിക്കോട് ജില്ലയിൽ ജനിച്ചവർ
വർഗ്ഗം:മേനോന്മാർ